आज की सभा में विरोधियों द्वारा लगाये जा रहे आरोपों का जवाब भी दूंगा तथा आपके बीच अपने वादों को दुहराऊँगा । हाँ तो हमारे विरोधी कहते हैं कि सरकार पर्यावरण संरक्षण, व पर्यटन विकास पर ध्यान नहीं दे रही है तथा देश में गरीबी है । हम भी मानते हैं कि हमने जंगल-के-जगंल कटवाए हैं । लेकिन वृक्षारोपण के लिए ही ताकि लोग देख सकें कि सरकार पर्यावरण के प्रति लापरवाह नहीं है तथा वृहद् स्तर पर वृक्षारोपण करवा रही है । हमने शहरों से भी पेड़ तथा बगीचे कटवाए जरूर हैं लेकिन अरबों रूपये खर्च करके पार्क व स्मारक बनवाकर मूर्तियाँ लगवाई हैं । जिससे न सिर्फ पर्यटन को बढावा मिलेगा बल्कि यह आरोप बेबुनियाद साबित होता है कि देश में गरीबी है । इन क़दमों से यह अपने आप प्रमाणित होता है कि सरकार के पास धन की कोई कमी नहीं है । जोरदार ताली की आवाज से अन्य आवाजें चुप सी हो गयीं ।